Vyskytuje sa často v detskom veku, a to už pri narodení alebo krátko (1 – 4 týžd.) po narodení. Vzniká proliferáciou cievneho tkaniva mezodermového pôvodu. Je lokalizovaný v koži, podkoží, hlbších štruktúrach, zriedka v CNS. Vo vyše 60 % sa vyskytuje na hlave a krku, v 25 % na hrudníku a v 15 % na končatinách. Najčastejšie sa vyskytuje h. capillare, h. cavernosum a zmiešané typy. Kapilárny a kavernózny hemangióm sa môže vyskytovať aj kongenitálne.
nezhubný nádor z krvných ciev, často vrodený
Kadlec, O. et al.: Encyklopédia medicíny. I. Bratislava: Asklepios 1993.